EELNÕU

## NARVA LINNAVALITSUS

# K O R R A L D U S

Narva \_\_\_\_2022 nr \_\_\_\_

**Narva Linnavalitsuse 30.03.2022. a korralduse nr 248-k „Huvitegevuse ja huvihariduse toetuse andmine ja selle suuruste kinnitamine“ muutmine**

1. **Asjaolud ja menetluse käik**

Narva Linnavalitsuse 30.03.2022. a korraldusega nr 248-k „Huvitegevuse ja huvihariduse toetuse andmine ja selle suuruste kinnitamine“ kinnitati huvihariduse ja huvitegevuse toetused perioodiks 01.01.2022-31.12.2022. Narva Linnavalitsuse 02.03.2022. a korraldusega nr 178-k moodustati Narva Linnavalitsuse komisjon huvitegevuse ja huvihariduse toetuse taotluste läbivaatamiseks ja toetuste andmise otsuse langetamiseks. Seoses AR NARVA OÜ loobumisega lepingu sõlmimisest (lisa 1 punkt 34), komisjoni 25.07.2022. a toimunud istungil jaotati Narva linnale 2022. tegevusaastaks riiklik huvihariduse ja huvitegevuse toetust summas 5 400 eurot (protokoll nr 3). Korraldusega kinnitatakse huvihariduse ja huvitegevuse toetuse andmine ja selle suurused uues redaktsioonis vastavalt Narva Linnavalitsuse komisjoni otsusele, muutes Narva Linnavalitsuse 30.03.2022. a korralduse nr 248-k lisa punkti 34 ning täiendades seda punktidega 44 ja 45.

**2. Õiguslikud alused**

1. Vastavalt haldusmenetluse seaduse § 64 lõikele 1 haldusakti kehtetuks tunnistamise kohta sätestatut kohaldatakse ka haldusorgani poolt haldusakti muutmise ja haldusakti kehtivuse peatamise suhtes.
2. Haldusmenetluse seaduse § 68 lõike 2 alusel otsustab haldusakti kehtetuks tunnistamise haldusorgan, kelle pädevuses oleks haldusakti andmine kehtetuks tunnistamise ajal.

**3. Otsus**

Muuta Narva Linnavalitsuse 30.03.2022. a korraldus nr 248-k „Huvitegevuse ja huvihariduse toetuse andmine ja selle suuruste kinnitamine“, kinnitades korralduse lisa uues redaktsioonis (lisatud).

**4. Rakendussätted**

1. Korraldus jõustub seadusega sätestatud korras.
2. Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

Katri Raik

Linnapea Üllar Kaljuste

 Linnasekretär

**2022. aastaks huvitegevuse ja huvihariduse toetuse andmine ning selle suurused tegevuste lõikes**

|  |  |  |  |
| --- | --- | --- | --- |
|   | **korraldaja** | **tegevus** | **2022. a toetus** |
| 1 | Narva Spordikool Energia | Laskesuusatamisspordi arendamine | 9800,00 |
| 2 | Narva Spordikool Energia | Aerutamisspordi arendamine | 7300,00 |
| 3 | Narva Kunstikool | Loovuse ja kunsti huvialad | 10000,00 |
| 4 | Narva Noorte Meremeeste Klubi | Laste Päevakeskuse LAD huviharidusse kaasamine | 2000,00 |
| 5 | Narva Muusikakool | Puhkpilliorkestri arendamine | 22000,00 |
| 6 | Narva Muusikakool | Noorte segakoori Vaimustus arendamine |  |
| 7 | Narva Laste Loomemaja | Huvihariduse ja huvitegevuse täiendavate võimaluste arendamine Narva Laste Loomemajas | 49543,00 |
| 8 | Narva Noortekeskus | Kaasaegse tantsu kool | 4200,00 |
| 9 | Narva Keskraamatukogu | Lauamängude klubi | 300,00 |
| 10 | Narva Keskraamatukogu | Kasvame koos raamatuga | 500,00 |
| 11 | Narva Keskraamatukogu | Lugemismaraton Narva Keskraamatukogus | 800,00 |
| 12 | Narva Soldino Gümnaasium | Robootika ring ja programmeerimise alused | 2800,00 |
| 13 | Narva Kesklinna Gümnaasium | Huviring "Mängujuhid tulevad appi" | 1000,00 |
| 14 | Narva Kesklinna Gümnaasium (Noorte teater «N & J») | Filmimuusika | 3000,00 |
| 15 | MTÜ Laste Päevakeskus LAD | Huvitegevus LAD päevakeskuse noortele | 2000,00 |
| 16 | JK Narva Trans | Jalgpalli tunnid | 2000,00 |
| 17 | Narva Tenniseklubi Fortuna | Piiratud võimalustega noortele suure tennise õpetamine | 4000,00 |
| 18 | Narva Jalgpalli Liit MTÜ | Noorte saalijalgpalli arendamine (Narva United FC klubi) | 8500,00 |
| 19 | MTÜ Kunstistuudio Stupeni | Visuaalsed ja loovad tegevused koos noortega | 1500,00 |
| 20 | MTÜ Narva RX Team | Autospordi arendamine | 3000,00 |
| 21 | MTÜ Vitatiim | Elukutsete programm | 2000,00 |
| 22 | MTÜ Vitatiim | Teadveloleku programm | 2600,00 |
| 23 | SA Vaba Lava | Noorte teatristuudio | 3000,00 |
| 24 | SA Vaba Lava | Tsirkusestuudio | 4200,00 |
| 25 | MTÜ Florett | Uue relvaliigi arendus Eesti vehklemises, rapiir | 2100,00 |
| 26 | MTÜ Loomingulise arengu ja vaba aja veetmise keskus Gagarin | Klaasi kunstilise töötlemise ja kaunistamise ring | 2800,00 |
| 27 | MTÜ Karu klubi | Lauamängud, LARPid, töötoad ja trennid | 2100,00 |
| 28 | MTÜ Virumaa Heategevuskeskus | Õpi ja paranda enda | 2000,00 |
| 29 | Arenduskeskus Matveika MTÜ | Inklusiivne ehk kaasav tantsutegevus, sporditantsud sh ratastoolides | 3000,00 |
| 30 | Ida-Pääsuke Airsoft MTÜ | Airsoft noortele | 5000,00 |
| 31 | MTÜ Mahe Kutse Labor | Narva piirkonna ajaloolise ja kultuurilise keskkonna arendamise programm | 3300,00 |
| 32 | Narva Kreenholmi Gümnaasium | 3D-disaini ring | 3000,00 |
| 33 | Narva Kreenholmi Gümnaasium | Huviring „Mängujuhid tulevad appi“ | 1700,00 |
| 34 | OÜ Edukoht | Programmeerimise kursused lastele vanuses 10-17 aastat | 1800,00 |
| 35 | Haridustegevuse toetamine - noorte ettevõtlikkus kogukonnas ENSKIED | Haridustegevuse toetamine - noorte ettevõtlikkus kogukonnas ENSKIED | 4400,00 |
| 36 | Free Life Massage OÜ | Antigravitatsiooniline treeningprogramm "Youth Aerial Yoga" | 2000,00 |
| 37 | Planet 27 MTÜ | ART-areng 14-19. a. noortele | 1500,00 |
| 38 | SA Narva Muuseum (Kunstigalerii) | Kunstikool Narva Kunstigalerii juures | 4000,00 |
| 39 | OÜ MAG180 | Fotokool "Visual360" | 2000,00 |
| 40 | MTÜ Vokaalstuudio PÄÄSUKE | Vokaalkool-stuudio PÄÄSUKE | 3200,00 |
| 41 | Spordiklubi FC Narva Juunior | Noorte jalgpall | 4000,00 |
| 42 | Narva Spordiklubi Galla | Ma valin võrkpalli | 1000,00 |
| 43 | Ujumisklubi Energia | Ujumisspordi arendamine | 700,00 |
| 44 | Narva Täiskasvanute kool | Õpilaste aktiivse tegevuse arendamine | 1800,00 |
| 45 | Narva Keeltelütseum | Inglise keele õpetamise uudsus ja ainulaadsus | 1800,00 |
|  |   |   **KOKKU** | **199243,00** |

\* Seisuga 01.10.2021 huvihariduse ja huvitegevuse osalemise võimaluste arv oli 157, osalevate noorte arv oli 5319.